《洞仙歌 集韬荒寓楼》
清代·沈皞日

榆钱柳线。渐啼莺游倦。喜得天涯酒徒健。独楼云乍起，浮白狂呼，心已醉，肯负斜阳一片。

眼前谁是客，芳草春江，还记春风满团扇。莫更问年时，醉里乾坤，玉缸冷、亭空人远。

指塔火、扬鞭踏花归，有十二红栏，绿灯歌遍。

作者简介：浙江平湖人，字融谷，号柘西。康熙时贡生。官湖南辰州府同知。工诗词。有《楚游草》、《燕游草》、《拓西精舍词》等。